তাইনা এল্‌গ
তাইনা এলিজাবেথ এল্‌গ (জন্ম: ৯ মার্চ ১৯৩০) একজন ফিনীয়-মার্কিন অভিনেত্রী ও নৃত্যশিল্পী। তিনি ১৯৫৭ সালে বর্ষসেরা নতুন বিদেশি তারকা অভিনেত্রী বিভাগে গোল্ডেন গ্লোব পুরস্কার অর্জন করেন এবং পরের বছর সঙ্গীতধর্মী-হাস্যরসাত্মক লে গার্লস (১৯৫৭)-এ অভিনয়ের জন্য তার সহশিল্পী কে কেন্ডলের সাথে যৌথভাবে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন। ১৯৫৮ সালে তিনি সেরা নতুন নারী ব্যক্তিত্ব হিসেবে লরেল পুরস্কারের জন্য মনোনীত হন। ১৯৫৯ সালে তিনি কেনেথ মোরের সাথে দ্য থার্টি নাইট স্টেপস চলচ্চিত্রে অভিনয় করেন। ১৯৭৫ সালে তিনি হোয়্যারস চার্লি? নাটকে ডোনা লুসিয়া ডালভাদোরেজ চরিত্রে অভিনয় করে টনি পুরস্কারের মনোনয়ন লাভ করেন। এছাড়া তিনি ব্রডওয়ে মৌলিক নাটক নাইন-এ গুইদো কন্তিনির মায়ের চরিত্রে অভিনয় করেন। তিনি ১৯৮০ সালে সিবিএসের দীবাকালীন নাট্যধর্মী সোপ অপেরা গাইডিং লাইট-এ ডক্টর ইংরিড ফিশার চরিত্রে এবং ১৯৮০-১৯৮২ সালে এবিসির সোপ অপেরা ওয়ান লাইফ টু লাইভ-এ অ্যাসা বুকানানের প্রথম স্ত্রী অলিম্পিয়া বুকানান চরিত্রে অভিনয় করেন।